Diari Oficial de la Generalitat Valenciana


Sumari del DOGV 3188, del 20-02-1998 (1998/896)

RESOLUCIÓ de 14 de gener de 1998, del conseller d'Ocupació, Indústria i Comerc, per la qual s'autoritza la transferència de la concessió administrativa a la localitat de Muro de Alcoy a l'empresa Compañía Española de Gas, SA.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3188

Data del DOGV
:   20-02-1998

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   1998/896


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 14 de gener de 1998, del conseller d'Ocupació, Indústria i Comerc, per la qual s'autoritza la transferència de la concessió administrativa a la localitat de Muro de Alcoy a l'empresa Compañía Española de Gas, SA. [1998/X896]
  
Vist l'escrit presentat pel Sr. Antonio Benedito Serrano, que actua en nom i representació de Repsol Butano, SA, i del Sr. Luis Sánchez Tabarés, que actua en nom i representació de Compañía Española de Gas, SA, en el qual sol·liciten la transferència de la concessió administrativa per a la prestació del servei públic de subministrament i distribució de gas canalitzat al municipi de Muro de Alcoy (Alacant).
  
Vist que mitjançant resolució de 22 d'octubre de 1996, la Conselleria d'Indústria i Comerç atorgà a Repsol Butano, SA, la concessió administrativa per a la prestació del servei públic de subministrament i distribució per canalització de combustibles gasosos de la 2a i 3a famílies a la localitat de Muro de Alcoy, inicialment mitjançant propà comercial, amb la previsió que en el futur se subministrara gas natural.
  
Vist que durant el termini d'informació pública al qual es va sotmetre el projecte de concessió administrativa, es va presentar l'empresa Compañía Española de Gas, SA, i va adjuntar la corresponent documentació.
  
Atès que Repsol Butano, SA, tot complint la condició primera de la resolució de 22 d'octubre de 1996, de la Conselleria d'Indústria i Comerç, va constituir una fiança per valor de 46.321.451 pessetes, import del 2 per 100 del pressupost de l'expedient de concessió administrativa per a la prestació del servei públic de subministrament i distribució per canalització de combustibles gasosos de la 2a i 3a famílies a les localitats d'Agost, Muro de Alcoy i Orihuela.
  
Atès que de la fiança de 61.629.597 pessetes constituïda per Repsol Butano, SA, la quantitat de 2.400.000 pessetes, correspon al 2 per 100 del pressupost que per a Muro de Alcoy consta en l'expedient.
  
Atès el que estableix l'apartat d) de l'article setè de la Llei 10/1987, de 15 de juny, de Disposicions Bàsiques per a un Desenvolupament Coordinat d'Actuacions en Matèria de Combustibles Gasosos.
  
Aquesta Conselleria d'Ocupació, Indústria i Comerç, a proposta de la Direcció General d'Indústria i Energia, resol:
  
1r. Autoritzar la transferència a Compañía Española de Gas, SA, de la concessió administrativa que sobre Muro de Alcoy s'atorgà a Repsol Butano, SA, mitjançant la resolució de 22 d'octubre de 1996, de la Conselleria d'Indústria i Comerç, i per tant atorgar a Compañía Española de Gas, SA, la concessió administrativa per a la prestació del servei públic de distribució de gas canalitzat per a usos domèstics, comercials i a petites indústries, al terme municipal de Muro de Alcoy:
  
Tipus de gas: gas natural procedent del gasoducte.
  
Característiques: les indicades en el projecte de sol·licitud de concessió.
  
Àrea de concessió: terme municipal de Muro de Alcoy.
  
Pressupost: 76.098.314 pessetes.
  
Aquesta concessió s'ajustarà a les condicions que s'estableixen:
  
Primera
  
Compañía Española de Gas, SA, constituirà, en el termini d'un mes, una fiança per valor de 419.600 pessetes, import del 2 per 100 del pressupost que figura en l'expedient, per garantir el compliment de les seues obligacions, de conformitat amb l'article 13 del Reglament General del Servei Públic de Gasos Combustibles, aprovat pel Decret 2.913/1973, de 26 d'octubre. L'esmentada fiança es constituirà en la Tresoreria del Servei Territorial d'Alacant de la Conselleria d'Economia i Hisenda, en metàl·lic, taló conformat, valors de l'Estat o de la Generalitat Valenciana, o mitjançant un aval bancari, segons el que disposa l'article 11, apartat 3, del Decret 1.775/1967, de 22 de juliol, o mitjançant el contracte d'assegurança concertada amb entitats d'assegurances de les sotmeses a la Llei 33/1984, de 2 d'agost de 1984.
  
La fiança es tornarà a Compañía Española de Gas, SA, una vegada que autoritzades les instal·lacions i construïdes en els terminis que s'establisquen en l'autorització per al seu muntatge, el Servei Territorial d'Indústria i Energia d'Alacant formalitze l'acta de posada en marxa de les instal·lacions.
  
Segona
  
D'acord amb els articles 9 i 21 del Reglament General del Servei Públic de Gasos Combustibles, aprovat pel Decret 2.913/1973, de 26 d'octubre, dins del termini d'un any, comptat a partir de la data de publicació d'aquesta resolució en el Diari Oficial de la Generalitat Valenciana, Compañía Española de Gas, SA, haurà de sol·licitar del Servei Territorial d'Indústria i Energia d'Alacant l'autorització per al muntatge de les instal·lacions presentant-ne un projecte detallat.
  
Compañía Española de Gas, SA, haurà d'iniciar el subministrament de gas en el termini d'un mes, comptat a partir de la data en què el Servei Territorial d'Indústria i Energia d'Alacant formalitze l'acta de posada en marxa de les instal·lacions.
  
En tot cas, el termini màxim per a la posada en servei de les instal·lacions serà de dos anys des de la data de notificació d'aquesta resolució.
  
Tercera
  
Les instal·lacions han de preveure's per a respondre als avanços tecnològics en el camp del gas i aconseguir proveïments més flexibles i segurs. Amb aquesta finalitat els sistemes de distribució del gas hauran de ser objecte d'una progressiva modernització i perfeccionament, adaptant-se a les directrius que marque la Conselleria d'Ocupació, Indústria i Comerç i el Ministeri d'Indústria i Energia.
  
Les instal·lacions de distribució hauran de complir allò que s'ha establit en el Reglament de Xarxes i Connexions de Combustibles Gasosos vigent.
  
El canvi de les característiques de gas subministrat, o la substitució per un altre d'intercanviable requerirà l'autorització de la Direcció General d'Indústria i Energia d'acord amb l'article 8, apartat c) del Reglament General del Servei Públic de Gasos Combustibles, aprovat pel Decret 2.913/1973, de 26 d'octubre.
  
Quarta
  
El subministrament de gas haurà de prestar-se complint estrictament el capítol V del Reglament General esmentat i en especial l'article 34 pel qual Compañía Española de Gas, SA, està obligada a efectuar el subministrament i realitzar les ampliacions necessàries per a atendre qualsevol peticionari que sol·licite el servei, en els termes de la concessió. En el cas que el concessionari es negue a prestar el subministrament sol·licitat al·legant insuficiència de mitjans tècnics, el Servei Territorial d'Indústria i Energia d'Alacant comprovarà si té fonament tècnic aquesta negativa i, si no en té, farà obligatori el subministrament i, si escau, podrà imposar o proposar la corresponent sanció.
  
Cinquena
  
El concessionari haurà de mantenir un correcte subministrament i un adequat i eficient servei de manteniment de les instal·lacions, reparació d'avaries, reclamacions i, en general, d'atenció a l'usuari, i en serà responsable de la conservació i el bon funcionament, de conformitat amb allò que s'ha disposat en l'article 27 del Reglament General del Servei Públic de Gasos Combustibles, aprovat pel Decret 2.913/1973, de 26 d'octubre, i les obligacions i responsabilitats del qual s'imposen tant al concessionari com a les altres persones físiques o entitats relacionades amb la instal·lació o el subministrament d'aquestes.
  
Abans d'estendre l'acta de posada en marxa de les instal·lacions, el Servei Territorial d'Indústria i Energia d'Alacant exigirà la presentació de la documentació acreditativa que Compañía Española de Gas, SA, disposa d'un servei adequat a l'efecte del compliment d'aquesta condició i ho comprovarà en visita d'inspecció.
  
Sisena
  
La determinació de les tarifes d'aplicació del subministrament de gas es regirà per les disposicions vigents en el seu moment sobre la matèria. El concessionari queda subjecte a totes les prescripcions que s'estableixen en el Reglament General esmentat, i també al model de pòlissa annexa i a totes les disposicions que s'hagen dictat o que dicten la Conselleria d'Ocupació, Indústria i Comerç i el Ministeri d'Indústria i Energia, sobre subministrament de gasos combustibles i les seues instal·lacions.
  
Setena
  
Aquesta concessió s'atorga per un termini de setanta-cinc (75) anys, comptats a partir de la publicació d'aquesta resolució en el Diari Oficial de la Generalitat Valenciana, durant el qual, Compañía Española de Gas, SA, podrà efectuar la distribució de gas mitjançant les instal·lacions a què s'ha fet referència i la xarxa bàsica de les quals es defineix en el projecte presentat. Les dites instal·lacions revertiran a la Generalitat Valenciana en acabar el termini esmentat.
  
Vuitena
  
El Servei Territorial d'Indústria i Energia d'Alacant cuidarà de l'exacte compliment de les condicions estipulades en aquesta resolució.
  
Una vegada autoritzades i construïdes les instal·lacions, el Servei Territorial d'Indústria i Energia d'Alacant haurà d'inspeccionar la totalitat de les obres i els muntatges efectuats. Prèviament a l'alçament de l'acta de posada en marxa, el Servei Territorial d'Indústria i Energia d'Alacant haurà de demanar un certificat final d'obra, signat per un tècnic competent i visat pel col·legi oficial corresponent, en el qual conste que la construcció i el muntatge de les instal·lacions s'han efectuat d'acord amb les normes que s'hagen aplicat en el projecte, amb les normes de detall que hagen sigut aprovades per l'esmentat Servei Territorial, i també amb les altres normes tècniques vigents que hi siguen d'aplicació.
  
Els reconeixements, els assajos i les proves de caràcter general o parcial que segons les disposicions en vigor hagen de realitzar-se en les instal·lacions compreses en la zona de concessió, els haurà de comunicar el concessionari al Servei Territorial d'Indústria i Energia d'Alacant amb la deguda antelació, a fi que les inspeccions corresponents puguen efectuar-se abans de procedir a l'ompliment de les rases per a l'estesa de canalitzacions o anteriorment a la realització de les operacions que posteriorment puguen dificultar-les en qualsevol instal·lació objecte d'aquesta concessió.
  
Novena
  
Seran causa d'extinció d'aquesta concessió, a més de les assenyalades en l'article 17 del Reglament General del Servei Públic de Gasos Combustibles, les següents:
  
a) L'incompliment de l'article 13 del vigent Reglament General del Servei Públic de Gasos Combustibles.
  
b) La introducció de qualsevol variació o ampliació no autoritzada per la Conselleria d'Ocupació, Indústria i Comerç en l'execució del projecte de les instal·lacions bàsiques, salvant les modificacions precises perquè es complisquen les disposicions vigents.
  
c) Si no portaren a cap les instal·lacions d'acord amb les condicions imposades en aquesta resolució i en l'autorització per al muntatge de les mateixes.
  
No obstant això, si per evolució de la tècnica de distribució de gas, o per unes altres causes, no és adequat el manteniment d'alguna o algunes de les instal·lacions objecte d'aquesta resolució, Compañía Española de Gas, SA, podrà sol·licitar de la Conselleria d'Ocupació, Indústria i Comerç:
  
U. Autorització per a la modificació o substitució de les instal·lacions, sense alterar les restants condicions de la concessió i amb el mateix termini de reversió que les instal·lacions substituïdes; o bé,
  
Dos. L'atorgament de la corresponent concessió per a les noves instal·lacions, si per la importància de les inversions que aquestes comporten no poguera obtenir una compensació econòmica adequada durant el termini que restara per a la caducitat de la concessió abans esmentada, encara que tenint en compte sempre els drets que la Generalitat Valenciana puga tenir sobre els elements canviats.
  
Deu
  
La concessió s'atorga sense perjudici de tercers i salvant els drets particulars.
  
Aquesta concessió s'atorga independentment de les autoritzacions, llicències o permisos de competència municipal, provincial o altres que siguen necessàries per a la realització de les obres per a les instal·lacions de gas.
  
Onze
  
Les instal·lacions que s'establiran compliran les disposicions i normes tècniques que en general siguen d'aplicació i en particular les corresponents del Reglament General del Servei Públic de Gasos Combustibles, aprovat pel Decret 2.913/1973, de 26 d'octubre, normes per a la seua aplicació o complementàries, reglaments electrotècnics i totes altres disposicions que es dicten sobre el servei públic de subministrament de gasos combustibles.
  
2n. Autoritzar la cancel·lació i devolució de l'aval dipositat per l'empresa Repsol Butano, SA, amb número de carta de pagament 9144e508733MD per import de 70.464.170 pessetes, al mateix temps que Repsol Butano, SA, constituïsca una fiança per valor de 91.287.681 pessetes, import del 2 per 100 del pressupost que figura en l'expedient, corresponent a les concessions dels municipis d'Agost i Orihuela, en els termes establits en la condició primera de la resolució de 22 d'octubre de 1996, de la Conselleria d'Indústria i Comerç sobre concessió administrativa a Repsol Butano, SA, per a la prestació del servei públic de subministrament i distribució per canalització de combustibles gasosos de la 2a i 3a famílies a les localitats d'Agost, Muro de Alcoy i Orihuela (Alacant), per a usos domèstics, comercials i a les petites indústries.
  
Contra aquesta resolució que posa fi a la via administrativa, podrà interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Autònoma Valenciana, en el termini de dos mesos comptats des de l'endemà de la notificació d'aquesta resolució, de conformitat amb allò que s'ha disposat en l'article 58.3 de la Llei Reguladora de la Jurisdicció, de 27 de desembre de 1956.